Man in huis aangevalŉ Man in sy sestigs is Maandag ernstig beseer nadat hy deur twee mans by sy huis in Wilro Park, Roodepoort, aangeval is. Volgens Vanessa Jackson, ŉ woordvoerder van ER24, het die verdagtes die man se huis betree en hom herhaaldelik met ŉ stomp voorwerp op sy kop geslaan. “Die man het veelvoudige kopbeserings opgedoen en is in ŉ kritieke toestand na die Krugerdorp-hospitaal vir verdere behandeling geneem.” Die Roodepoort-polisie ondersoek die voorval.